**Ústredná knižnica Slovenskej akadémie vied, v. v. i., Klemensova 19, Bratislava**

**Metodické pokyny SAV**

**pre paralelnú evidenciu publikačnej činnosti a ohlasov v SAV podľa vyhlášky 397/2020 Z. z. o Centrálnom registri evidencie publikačnej činnosti a Centrálnom registri evidencie umeleckej činnosti**

*verzia 1 (25.10.2022)*

vydané podľa Dodatku číslo 1 k Smernici SAV č. 303/A/2015 o evidencii a kategorizácii publikačnej činnosti a ohlasov (zo 17.12.2021)

I.

1. Výstupy publikačnej činnosti od roku vydania alebo roku vykazovania 2022 a ohlasy na výstupy publikačnej činnosti od roku vydania alebo roku vykazovania 2021 **sa** v databáze publikačnej činnosti a ohlasov **v SAV paralelne evidujú a kategorizujú aj podľa vyhlášky MŠVVaŠ č. 397/2020 Z. z**. o centrálnom registri evidencie publikačnej činnosti a centrálnom registri evidencie umeleckej činnosti, **čím nie sú dotknuté ustanovenia Smernice SAV č. 303/A/2015 o evidencii a kategorizácii publikačnej činnosti a ohlasov**.
2. **Vyhláška č. 397/2020 Z. z. o centrálnom registri evidencie publikačnej činnosti** a centrálnom registri evidencie umeleckej činnosti je v SAV pre účely duálnej evidencie a kategorizácie výstupov publikačnej činnosti záväzná v úplnosti (vrátane príloh).
3. V SAV sú predmetom evidencie len výstupy publikačnej činnosti. Výstupy umeleckej činnosti podľa § 26d ods. 1 nie sú v SAV evidované.
4. **Metodika evidencie publikačnej činnosti podľa § 26c ods. 8 písm. b)** zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „metodika CREPČ) a **pokyny k Centrálnemu registru evidencie publikačnej činnosti** (ďalej len „pokyny CREPČ“ uverejnené na portáli <http://cms.crepc.sk/> **sú v SAV záväzné v častiach upravujúcich princípy evidencie, terminológiu, kategorizáciu a spracovanie bibliografického záznamu o publikácii a ohlase,** resp. vo všetkých  častiach, ktoré je možné aplikovať v Centrálnej databáze publikačnej činnosti a ohlasov v SAV v knižničnom systéme Advanced Rapid Library.
5. Metodika **CREPČ** a **pokyny CREPČ** v častiach, ktoré sú viazané výlučne na spracovanie a zápis údajov priamo v prostredí CREPČ, nie sú v SAV záväzné, pokiaľ Metodické pokyny SAV a doterajšie pracovné postupy (návody) spracovania záznamov v SAV neustanovujú inak.

II.

1. Legislatívnym rámcom evidencie publikačnej činnosti a ohlasov je § 26c a nasl. zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov.
2. § 26c ods. 9 zákona splnomocňuje ministerstvo školstva na vydanie vykonávacieho predpisu, avšak prechodné ustanovenia v zákone v § 28e ods. 7 ustanovuj, že do nadobudnutia účinnosti vykonávacieho právneho predpisu vydaného na základe [§ 26c ods. 9](https://www.slov-lex.sk/pravne-predpisy/SK/ZZ/2005/172/#paragraf-26c.odsek-9) zostáva v platnosti a účinnosti vyhláška Ministerstva školstva, vedy, výskumu a športu Slovenskej republiky č. [397/2020 Z. z.](https://www.slov-lex.sk/pravne-predpisy/SK/ZZ/2020/397/) o centrálnom registri evidencie publikačnej činnosti a centrálnom registri evidencie umeleckej činnosti.
3. Vzhľadom na vyššie uvedené musia zásady, postupy a princípy spracovania evidencie publikačnej činnosti a ohlasov v SAV od roku 2022 v maximálnej miere zohľadňovať a aplikovať ustanovenia všeobecne záväzného právneho predpisu a metodiky CREPČ. **V prípade rozdielnych ustanovení smernice SAV a vyhlášky MŠVVaŠ SR platí všeobecne záväzný právny predpis (vyhláška),** pokiaľ metodické pokyny SAV neustanovujú inak.

III.

1. Pre zápis autorít, ako aj pre zápis publikácie platí pravidlo nevytvárania duplicitných záznamov. To znamená, že vytvoreniu nového záznamu (autor, podujatie, projekt, korporácia, publikácia) predchádza overenie, či záznam už v ARL neexistuje.
2. Pri evidovaní nového výstupu publikačnej činnosti rozlišujeme v prvom rade, či ide o celok alebo časť celku. V prípade, že ide o časť celku, musí byť záznam o časti naviazaný na zdrojový dokument. Nie je prípustné zapisovať časti (kapitola, príspevok, článok, abstrakt, poster) bez toho, aby bol vopred vytvorený záznam zdrojového dokumentu.
3. Ak je zdrojovým dokumentom časopis, ktorý doteraz v databáze ARL zapísaný nebol, o jeho vytvorení je spracovateľ povinný informovať administrátora z ÚK SAV. Ak spracovateľ vytvára väzbu medzi článkom a časopisom, je povinný skontrolovať aktuálnosť popisných údajov o časopise; ak nemá oprávnenie záznam časopisu aktualizovať, kontaktuje administrátora z ÚK SAV.

IV.

1. Povinné údaje podľa typu výstupov publikačnej činnosti určuje Príloha č. 4 k vyhláške 397/2020 Z. z., tiež príloha č. 4 k metodike CREPČ.
2. Z povinných údajov výstupu publikačnej činnosti výberovo uvádzame tie, ktoré treba prízvukovať kvôli zlepšeniu doteraz zaužívanej praxe; pričom rozsah povinných údajov platí podľa vyššie uvedených príloh aj za predpokladu, že sa mu v tomto odseku nebudeme osobitne venovať.

a) kód kategórie a názov kategórie

Aktuálne kódovníky sú v ARL nastavené, a to osobitne pre kategorizáciu podľa smernice (do roku 2021) – pole 970 a vyhlášky (od roku 2022) – pole 976. Je povinné duálne vypĺňať obe polia a všetky ich subtagy.

V prípade, že sa publikačný výstup v CREPČ neeviduje, alebo kategória podľa smernice nemá náprotivok podľa vyhlášky, pole 976 sa nevypĺňa.

b) názov výstupu a iné názvové údaje

Oficiálny preklad (uvedený v publikácii) sa zapisuje do poľa 200 $d Súbežný/paralelný názov. Preklad názvu dodaný spracovateľom sa zapisuje do poľa 541 $a Preklad názvu dodaný katalogizátorom. V prípade názvových údajov uvedených v publikácii iným typom písma ako latinka sa názvové údaje povinne prepisujú do latinky. Názov v pôvodnom type písma sa uvádza rovnako v poli 541 $a. *CREPČ pre tieto názvy používa pojem Variantný názov.*

c) údaje o autorovi a spoluautoroch; pri autorských kolektívoch väčších ako 25 autorov údaje prvých piatich autorov a všetkých autorov z vykazovaného pracoviska

Ak ale má publikačný výstup editora/zostavovateľa, autorov do záznamu celku zapisujeme iba vtedy, pokiaľ nie sú autorizované kapitoly. Pokiaľ editor v publikácii nie je explicitne uvedený, nemôžeme mu zostavovateľskú rolu priznať. Pre zápis afiliácií sa pravidlá nemenia.

d) počet autorov pri autorských kolektívov väčších ako 25 autorov (zapisujeme povinne do poľa C59 $b arabským číslom)

e) percentuálny podiel autorstva

Percentuálny podiel sa uvádza buď podľa dohody autorov (max. dve desatinné miesta) alebo prerátaný matematicky, pričom súčet podielov sa musí rovnať 100%. Zarátavajú sa všetci autori, bez ohľadu na ich príslušnosť k organizácii či krajine. Pri kolektívoch nad 25 autorov sa vždy uvádza matematicky rozrátaný podiel (max. 3 desatinné miesta). ARL nemá funkcionalitu automatického rozrátania, musí to manuálne urobiť

spracovateľ.

Podiel autorstva si nemôžeme zamieňať s podielom „za pracovisko“. Autor je vždy fyzická osoba a jeho podiel nie je možné umelo rozrátať medzi viac pracovísk (afiliácii).

*[Pozn.: Ak je potrebné osobitné riešenie pre výkonové financovanie pre autora s viacerými afiliáciami SAV, rieši sa to pri spracovaní podkladov administrátorov z ÚK SAV manuálne. Spracovateľ je povinný viesť si osobitnú evidenciu ID čísiel záznamov a autorov s viacerými afiliáciami zo SAV mimo databázy.]*

Percentuálny podiel sa vykazuje zvlášť pre okruh autorov (100%) a zvlášť pre okruh zostavovateľov/editorov (100 %), prípadne prekladateľov (100%).

*Evidencia osôb ako autorov fotografií, ilustrácií, grafiky je možná iba v prípade, ak sú títo autori súčasťou autorského kolektívu a sú zreteľne uvedení na titulnom liste alebo v tiráži publikácie a ich autorstvo je v publikácii jasne vyznačené. Títo autori percentuálne náležia k autorskému okruhu, ich evidovanie teda treba zarátať do percentuálneho autorského podielu (alebo nevykazovať).*

V prípade, že ide o publikáciu od autorov z vysokých škôl, musí byť autorský podiel vykazovaný rovnako v SAV, ako aj v CREPČ.

f) meno a priezvisko zostavovateľa

(pole 702) Ak zostavovateľ, editor nie je v publikácii jasne uvedený, nemôžeme ho zapísať do zostavovateľského okruhu. Vedúci autorského kolektívu ani vedecký redaktor sa nepovažujú za zostavovateľa.

g) mená a priezviská recenzentov, a súčasne informácia, že je publikačný výstup recenzovaný – povinné vypĺňanie poľa C59 $a – výber z kódovníka

Vyhláška a metodika CREPČ uvádzajú presne, kedy je možné označiť publikáciu ako recenzovanú. Pričom je rozdiel, či ide o domácu alebo zahraničnú publikáciu. Ak je publikácia s rokom vydania alebo vykazovania 2022 recenzovaná recenzentami z pracoviska autora, podľa vyhlášky nie je považovaná za recenzovanú, teda nemôže mať kategóriu V.

Uvedené pole vypĺňame podľa vyhlášky a metodiky CREPČ, čím ale nie sú dotknuté ustanovenia smernice SAV, ktoré platia pre určovanie kategórie s ohľadom na recenzovanosť publikácie podľa smernice.

*Príklad.: Monografia vydaná v zahraničí má na rube TL uvedeného jedného recenzenta.* C59 $a bude „recenzovaná“. *Kategória podľa smernice „BAA“, kategória podľa vyhlášky „V1“.*

h) identifikácia častí periodických publikácií, ročník a číslo

Nevydané publikácie nevykazujeme. Článok, abstrakt, poster, vrátane uvedených typov výstupov z podujatí, môže byť vykazovaný až po zaradení do konkrétneho čísla, príp. zväzku.

i) názov vydavateľa

V CREPČ aj inštitúcia typu vydavateľ má vytvorenú svoju ENTITU. V ARL maximálne uplatňujeme zásady CREPČ, ktoré súvisia so zápisom vydavateľských údajov.

j) miesto a štát vydania

Krajina vydania sa stáva povinným údajom. Pri spracúvaní časti a celku (zdrojového dokumentu) by sa tento údaj nemal líšiť; treba skontrolovať zapísané (prednastavené) údaje.

Miesto vydania sa píše v slovenskom jazyku, krajina sa vyberá z kódovníka. V ARL nie je funkcionalita, že krajina vydania zdrojového dokumentu náleží aj práci. Treba údaj zapisovať aj v zázname časti z celku.

*Kategórie vo vyhláške nevyjadrujú teritorialitu, preto je tento údaj veľmi podstatný (pre rôzne hodnotiace účely).*

k) rok vydania, poradie vydania

Zapisujeme povinne pri knižných publikáciách aj 1. vydanie.

*Tiež dôrazne upozorňujeme, že pri neseriálových publikáciách má nevyplnenie poľa 210 $d v zdrojovom dokumente alebo poľa 463 $d v časti za následok absenciu publikácie vo výstupe podľa roku vydania.*

l) rozsah výstupu publikačnej činnosti

**Rozsah je typu dokumentu predpísaný podľa prílohy č. 4 vyhlášky.**

Štandardne arabskou číslicou udávame počet strán alebo rozsah strán, ale tiež rozsah v autorských hárkoch v poli 215 $9, ktorý sa ale viaže k celej práci (nie k autorskému podielu). Rozsah AH nie je povinným údajom podľa vyhlášky, ale dôrazne odporúčame ho uvádzať pri kategóriách, v ktorých je rozsah v AH prepísaný pre zaradenie do kategórie, ako aj tam, kde môže byť matematický počet strán spochybnený.

*Tiež dôrazne upozorňujeme, že pri neseriálových publikáciách má nevyplnenie poľa 200 $v v zdrojovom dokumente alebo poľa 463 $v v časti za následok absenciu publikácie vo výstupe podľa roku vydania.*

m) dostupné scientometrické údaje v roku vydania výstupu publikačnej činnosti

Importujú sa do ARL automaticky, len je potrebné, aby boli správne uvedené údaje o zdrojovom časopise, a tiež použitý správny formulár na zápis.

n) jazyk

Povinný údaj, ktorý je často dôležitý pre hodnotiace účely.

o) názov, miesto a dátum konania podujatia, organizátora podujatia, typ podujatia, forma účasti, zloženie vedeckého výboru, rokovací jazyk podujatia

Na podujatie vždy vytvárame v databáze autorít Autoritu Podujatie/Projekt. Autoritatívny záznam podujatia sa prenáša do poľa 712 $3 k článku z podujatia, príspevku z podujatia, abstraktu z podujatia a posteru z podujatia (v časopise alebo v zborníku). PPT prezentácie a prednášky sa neevidujú.

p) názov a číslo projektu, ak výstup publikačnej činnosti vznikol v rámci projektu

Na projekt vždy vytvárame v databáze autorít Autoritu Podujatie/Projekt. Autoritatívny záznam projektu sa prenáša do poľa 712 $3.

q) medzinárodné štandardné číslo knihy ISBN, medzinárodné štandardné číslo seriálu ISSN, identifikátor digitálneho objektu DOI alebo iné štandardné číslo pre príslušný typ výstupu publikačnej činnosti (*pozn.: nový návod na vypĺňanie polí v ARL*)

Platné štandardizačné čísla uvádzame do $a. $b slúži na označenie elektronického alebo online čísla. V prípade čísla pre tlačený dokument $b nevypĺňame. Zrušené ISBN alebo ISSN zapisujeme do $y, chybné ISSN alebo ISBN do $z. Duplikovať v prípade potreby treba celý tag (010, 011 alebo 013); samotný $ je neopakovateľný.

r) druh a číslo spisu, ak ide o patentovú prihlášku, patent, prihlášku úžitkového vzoru, úžitkový vzor, dizajn, topografiu polovodičových výrobkov, označenie pôvodu výrobku, zemepisné označenie výrobku alebo o šľachtiteľské osvedčenie

*V ARL nemáme formulár na tieto publikačné výstupy, keďže SAV má osobitnú databázu patentov. V CREPČ sa bude sa riešiť priamym zápisom v prostredí CREPČ*.

s) názov citačného indexu, názov databázy a identifikačné číslo, pod ktorým je výstup publikačnej činnosti indexovaný

Indexovanie v databázach podľa vyhlášky nie je vyjadrené kategóriou, len zápisom správneho ID, ktoré v CREPČ funguje ako selekčné kritérium. Ani v SAV podľa smernice nemôže mať záznam bez ID z databáz príslušnú kategóriu, musí mať aktuálnu.

t) odkaz webovej stránky, na ktorej je výstup sprístupnený

Pole 856 ind1 hodnota4 $u: Má ísť o url konkrétneho publikačného výstupu (minimálne na úrovni jedinečného bg. záznamu; nie zdrojového časopisu, projektu a pod.)

Pokiaľ publikácia vyšla iba elektronicky, url adresa je povinným údajom.

u) študijný odbor (pole 976 $c)

v) oblasť výskumu výstupu publikačnej činnosti (pole 970 $q)

V.

Z dôvodu duálnej kategorizácie boli v ARL zavedené nové polia (v závislosti od typu výstupu), prípadne zapojené nové kódovníky údajov.

**C59 $a – POVINNE** vypĺňame v každom zázname (publikačného výstupu, aj zdrojového dokumentu, teda nie iba vtedy, keď nie sú uvedení recenzenti) výberom z kódovníka:

**0 nerecenzované** (Platí aj v prípade, ak nie je splnený predpísaný počet recenzentov podľa vyhlášky alebo nie je splnená podmienka, že recenzent nemôže byť z rovnakého pracoviska ako autor; za pracovisko sa v prípade centier považuje organizačná zložka, v prípade VŠ katedra). Ak pracovisko recenzenta nie je v publikácii uvedené, a spracovateľ nemá objektívnu vedomosť o tom, že recenzent je zamestnancom pracoviska autora, spracovateľ nie je povinný ho zisťovať.

**1 recenzované** (prepísaným počtom recenzentov v závislosti od krajiny vydania publikácie)

**2 anonymné recenzovanie uvedené v publikácii** (musí byť explicitne uvedené v publikácii)

**3 vydavateľstvo garantuje recenzné konanie** (vzťahuje sa len na publikácie vydané v zahraniční) - **zahraničné** vydavateľstvo je uvedené v zozname zahraničných vydavateľstiev vedeckej literatúry, ktoré uskutočňujú anonymné recenzné konanie

**4 dodané potvrdenie recenzného konania** - organizácia SAV dodá od zahraničného vydavateľa písomné potvrdenie podľa metodiky CREPČ.

**70X $9 – POVINNE** vypĺňame v každom zázname (okrem tzv. pomocných záznamov) **pre rolu autor / zostavovateľ / prekladateľ**

Percentuálny podiel sa uvádza buď podľa dohody autorov alebo prerátaný matematicky, pričom súčet podielov sa pre určený okruh musí rovnať 100%. Zarátavajú sa všetci autori, bez ohľadu na ich príslušnosť k organizácii či krajine. Pri kolektívoch nad 25 autorov sa vždy uvádza matematicky rozrátaný podiel (max. 3 desatinné miesta). Podiel autorstva si nemôžeme zamieňať s podielom „za pracovisko“. Autor je vždy fyzická osoba a jeho podiel nie je možné umelo rozrátať medzi viac pracovísk (afiliácii). Percentuálny podiel sa vykazuje zvlášť pre okruh autorov (100%) a zvlášť pre okruh zostavovateľov/editorov (100%), pripadne prekladateľov (100%). V prípade, že ide o publikáciu aj od autorov z vysokých škôl, musí byť autorský podiel vykazovaný rovnako v SAV, ako aj v CREPČ.

**70X $p**

Uvádza sa výlučne vtedy, ak je afiliácia organizácie SAV explicitne uvedená v dokumente. Nie je prípustné, aby autor za organizáciu SAV vykazoval publikáciu, v ktorej je pri jeho mene uvedené iba cudzie pracovisko.

**70X $4**

Pre typ dokumentu recenzia musí byť osoba, ktorá napísala recenziu, zapísaná v role Autor (pole 700, 701), nie v role Recenzent (pole 702). Pre typ dokumentu kritický komentovaný preklad musí byť osoba, ktorá napísala túto publikáciu, v role Autor (pole 700, 701), nie v role Prekladateľ (pole 702).

**010 $a, b**

**011 $a, b**

V rámci opakovania celého tagu (010, 011, 013) a $a povinne uvádzame všetky platné čísla. Samotný $ nemožno opakovať. Pre print alebo tlač subtag $b zostane prázdny (nevypĺňame). Pokiaľ ide o online alebo elektronické ISSN alebo ISBN, do $b vyberáme hodnotu z kódovníka,. Zrušené ISSN alebo ISBN má $y a chybné $z.

*CREPČ na štandardizačné čísla kontroluje duplicitu. V prípade nesprávne zapísaného údaju pri importe vytvorí duplicitný záznam, ktorý bude treba odstrániť.*

**101 $p**

**102 $p**

POVINNÉ údaje jazyk a krajina vydania – údaje vyberáme z kódovníka, pričom kontrolujeme prednastavené údaje. Krajina vydania zdrojového dokumentu a časti v ňom by sa nemali líšiť. Polia sú opakovateľné. Ako prvú uvádzame krajinu vydania podľa poradia zápisu v publikácii. Pri nesúlade údajov ako prvú krajinu zapisujeme podľa toho, ktorá národná agentúra vydala pre publikáciu ISSN alebo ISBN.

**200 $b**

Vyberáme z kódovníka, ktorý je zhodný s CREPČ.

**205 $a**

Poradie a druh vydania sú POVINNÉ údaje (okrem typu dokumentu článok, abstrakt, poster), pričom povinne uvádzame aj údaj o prvom vydaní. Časopis ako celok, logicky, tieto údaje nemá.

**215 $9**

Údaj o rozsahu publikácie (kapitoly, príspevku, monografie, knihy...) v AH odporúčame uvádzať pri kategóriách, pre ktoré je podstatný rozsah. Údaj v tomto tagu sa týka rozsahu práce, nie rozsahu podľa autorských podielov.

**970 $q**

Oblasť výskumu ako NOVÝ POVINNÝ údaj vyberáme z kódovníka podľa obsahu publikačného výstupu.

**976**

Celé NOVÉ POVINNÉ pole, ktoré práve slúži na zapísanie kategórie podľa vyhlášky

**976 $a z kódovníka**

**976 $b**

SubTag TYP VÝSTUPU je veľmi dôležitý, lebo samotná kategória nemá takú výpovednú hodnotu, ktorú pri hodnotení publikačnej činnosti hodnotitelia spravidla potrebujú. Kombinácia kategórie a typu výstupu bude potrebná. Podotýkame, že ide o TYP VÝSTUPU podľa vyhlášky. Typ výstupu treba vyberať z kódovníka po zapísaní kategórie, nie je možné ľubovoľný typ výstupu spojiť s každou kategóriou. Zároveň si treba uvedomiť, že ide o inú skutočnosť, ako je označenie druh dokumentu podľa kódovníka v poli 970 $b.

**976 $c**

NOVÉ POVINNÉ pole študijný odbor vyberáme z kódovníka podľa obsahu publikácie. Je to iný kódovník ako oblasť výskumu v 970 $q.

**976 $k**

Nie je povinným údajom podľa vyhlášky, ale metodika CREPČ naďalej pracuje s pojmom pozvaný publikačný výstup z podujatia. Preto pri publikáciách typu článok/príspevok/poster/abstrakt z podujatia odporúčame vypĺňať. Pri „nepozvanom článku alebo príspevku z podujatia“ bude pole prázdne.

**976 $l**

Pole, ktoré vyjadruje teritorialitu výstupu, nie je podľa vyhlášky, ale jeho zavedenie do ARL požadovali akademické knižnice. Delenie publikácie na domáce a zahraničné môže byť aj v budúcnosti hodnotiteľmi požadované a bude sa zobrazovať v zobrazovacom formáte. Výstup je „domáci“, pokiaľ je krajinou vydania Slovensko alebo má  publikácia slovenskou národnou agentúrou vydané ISSN alebo ISBN. Pozn.: *Tento subtag sa nezapisuje podľa miesta konania podujatia, ale podľa krajiny vydania publikácie, príp. sídla vydavateľa.*

**971 $6**

Kategória ohlasu podľa vyhlášky je NOVÉ POVINNÉ pole. (Pozn.: Autori vyhlášky nepremyslene označili nové kategórie ohlasu totožnými kódmi, ktoré už v minulosti boli použité. Aj v SAV sme kedysi mali ohlasy kategórie 1, 2 a 3. Označenie, či ide o kód podľa novej vyhlášky, budeme musieť nejakým spôsobom rozlíšiť pri výstupoch – hviezdička pri „starej“ kategórii ohlasu.)

Podľa metodiky CREPČ je kategória ohlasu 1 iba pre ohlasy z citačných indexov WoS Core Collection a Scopus.

**978 $b** platí pre **formulár Článok**

- karentovanosť, ktorá sa vzťahuje na abstrakt a článok (nie na časopis ako celok) Pozn.: V budúcnosti sa pokúsime sa vyriešiť, aby sa pole vyplnilo automaticky pri dotiahnutí ID z CCC.

**978 $d formulár Seriál**

- databáza - Nordic List

Údaj sa zapisuje do opakovateľného poľa Databáza, pričom zapisujeme:

978 $a Rok sledovanosti - v prípade Nordic List je rovnaký, ako rok vydania časopisu (nie ako iné metriky, ktoré sledujeme rok pozadu)

978 $d uvedieme slovne „Nordic List“

978 $O NL úroveň/ level - výber z kódovníka

V budúcnosti sa pokúsime sa vyriešiť, aby sa pole vyplnilo automatickým importom.

**110 $a formulár Seriál**

110 $a00 Typ seriálového dokumentu (Pozn.: V prípade nevyplnenia sa neprenášajú metriky.)

110 $a01 Periodicita

Pre články zo seriálov, ktoré sú publikované priebežne len v elektronickej forme, pričom nie sú neskôr zaraďované do čísiel (vročené), sa v poli Periodicita vyberá hodnota „priebežná aktualizácia“.

VI.

1. Publikačný výstup je možné **vykazovať za organizáciu SAV v danom roku vykazovania**, ak:
   * ide o prvé vydanie publikácie alebo upravené/aktualizované/doplnené/prepracované vydanie publikácie,

alebo originálne vydanie, teda prvú jazykovú mutáciu,

* + aspoň jedna osoba v zázname publikácie má uvedenú afiliáciu organizácie SAV; publikácie bez afiliácie je možné vykazovať za organizáciu SAV len v mimoriadnych prípadoch, ak o tom rozhodne štatutárny orgán (nebude platiť v CREPČ),
  + publikácia spĺňa všetky formálne a obsahové požiadavky na evidenciu publikačnej činnosti definované Zákonom a Vyhláškou,
  + publikačný výstup bol vydaný v roku vykazovania, resp. má uvedený rok vydania totožný s rokom vykazovania alebo rok vydania, ktorý bezprostredne predchádza roku vykazovania, a nebol evidovaný v skoršom vykazovacom období za žiadnu organizáciu SAV.

1. Publikačný výstup nie je možné vykazovať za organizáciu SAV v danom roku vykazovania, ak:
   * nespĺňa podmienky platnej legislatívy,
   * publikáciu nie je povolené podľa metodiky CREPČ v danom roku evidovať (v prípade zápisu pre interné účely táto publikácia nebude mať vyplnené pole 976),
   * autori, prekladatelia alebo zostavovatelia nemajú v publikácii uvedenú afiliáciu organizácie SAV; práce s cudzou afiliáciou nie je vôbec prípustné vykazovať za organizáciu SAV,
   * publikácia je ďalším nezmeneným vydaním, ktoré nebolo nijakým spôsobom upravené, aktualizované, doplnené, rozšírené a pod.,
   * publikácia je nezmenenou jazykovou mutáciou už evidovanej publikácie alebo
   * publikácia má uvedený rok vydania, ktorý nasleduje až po roku vykazovania.
2. V zmysle platnej legislatívy autor predkladá výstup publikačnej činnosti a ohlasu na zaevidovanie (spolu s dokumentáciou).

V prípade pôsobenia autora na viacerých pracoviskách súčasne, autor rozhoduje o tom, za ktoré pracovisko si publikačnú činnosť vykazuje s prihliadnutím na pracovný úväzok a afiliáciu v čase vydania publikácie.

1. V prípade, ak záznam nemá zvolenú žiadnu kategóriu a žiaden rok vykazovania, je považovaný za pomocný záznam. Medzi takéto záznamy sa radia najmä záznamy zdrojových dokumentov, ktoré nie sú evidované pre zostavovateľa s vykazujúcim pracoviskom – organizáciou SAV.
2. V prípade, že je nevyhnutné vylúčiť z vykazovania za organizáciu SAV záznam, v ktorom autor, zostavovateľ alebo prekladateľ má uvedenú afiliáciu SAV, použije sa príznak „1 Áno“ v poli 985 $z, pričom je nutné zapísať rok vykazovania. Bez uvedenia roku vykazovania príznak vylúčenia nefunguje.

VII.

1. Pre vytváranie nových záznamov v ARL o publikačnej činnosti od roku vydania alebo vykazovania 2022 **sú prípustné formuláre**:

**EPCA knižná publikácia**

**EPCA kapitola/príspevok**

**EPCA seriál**

**EPCA článok**

EPCA recenzia knihy v časopise

EPCA recenzia knihy v zborníku

EPCA výskumná správa (len pre SAV)

EPCA kvalifikačné práce (len pre SAV)

1. Prostredníctvom formulára **Knižná publikácia** sa evidujú celky:

• monografie, kritické pramenné edície, kritické komentované preklady, kartografické diela, katalógy umeleckých diel, editované knihy, zborníky (konferenčné, nekonferenčné, periodické, neperiodické), knižné publikácie, prehľadové práce, komentované výklady, antológie, slovníky, encyklopédie, učebnice pre vysoké, stredné a základné školy, skriptá, učebné texty, pracovné zošity, didaktické príručky, partitúry hudobných diel (notové materiály), dramatické diela, architektonické štúdie, beletria, zbierky poviedok a poézie.

1. Prostredníctvom formulára **Seriál** sa evidujú celky:

• časopisy, webové portály a všetky periodické publikácie s ISSN bez ISBN a bez zostavovateľa a to aj v prípade, ak majú ročnú alebo inú periodicitu, ktorá nespĺňa definíciu časopisu podľa platnej slovenskej legislatívy.

Periodické publikácie s periodicitou vydávania raz ročne alebo s nepravidelnou periodicitou nie sú považované za časopisy; ak ale neobsahujú ISBN a nemajú uvedeného zostavovateľa, môžu sa evidovať prostredníctvom formulára Seriál.

Periodická publikácia s ISBN a so zostavovateľom sa eviduje prostredníctvom formulára Knižná publikácia.

Prostredníctvom formulára **Článok** sa evidujú analytické časti naviazané na Seriál:

* abstrakt, článok, abstrakt z podujatia, poster z podujatia a článok z podujatia.

Prostredníctvom formulára **Kapitola/príspevok** sa evidujú analytické časti naviazané na Knižné publikácie:

* kapitoly, príspevky, abstrakty z podujatia, postery z podujatia, príspevky z podujatia, a heslá (autorizované, spĺňajúce rozsah).

1. Zdrojové dokumenty vytvorené prostredníctvom formulárov **EPCA zborník, EPCA el. zdroj monografia, časopis, EPCA článok v el. zborníku, kapitola v el. knihe, EPCA článok v el. časopise** je možné naďalej editovať, tieto formuláre ale nemôžu byť použité na vytvorenie nových záznamov.

VIII.

**Identifikátor** **z databázy** sa pre entitu **AUTORITA OSOBY** uvádza povinne (ak existuje) v opakovateľnom poli 035 **v databáze autorít** nasledovne:

* **ORCID** sa zapisuje vo forme 16 číslic (nie ako link). Je viditeľné a prelinkované aj z Katalógu publikačnej činnosti.
* **Researcher ID (RID)** – Používa ho platforma WoS, v súčasnosti už prideľuje Resaercher ID autorovi automaticky, ale profily autora vo WoS je potrebné autorom skontrolovať a opraviť. V minulosti sa RID vytváralo na osobitných stránkach (napr. [www.researcherid.com](http://www.researcherid.com), [www.publons.com](http://www.publons.com) ). Je viditeľné a prelinkované aj z Katalógu publikačnej činnosti.
* Pre databázu *Scopus* sa uvádza názov identifikátor ***scopus – AuthorID Scopus.*** Je viditeľné a prelinkované aj z Katalógu publikačnej činnosti.
* Pre databázy *Current Contents Connect* a *Web of Science Core Collection CREPĆ požaduje aj uvedenie i*dentifikátora ***wosid***, čo je číslo z url odkazu v stavovskom riadku, keď v zázname publikácie kliknete na autora (napr.: 695158 z <https://www.webofscience.com/wos/author/record/695158> ) Toto je ale interné číslo, a nebude viditeľné v Katalógu publikačnej činnosti. WOSID nie je teda totožné s Researcher ID a je možné, že autor môže mať viacero WOSID (ak nemá profil spravovaný a uprataný.

IX.

Člen korporácie – KOLABORÁCIE si od roku 2022 môže evidovať a vykazovať publikačnú činnosť iba podľa pravidiel, ktoré sú uvedené v metodike CREPČ.

X.

1. Na recenzovanosť domácej publikácie a recenzovansoť zahraničnej publikácie sa od roku vydania alebo vykazovania 2022 v úplnosti uplatňujú pravidlá uvedené v metodike CREPČ, čím nie je dotknuté označovanie kategóriami podľa smernice.

1. Dodaný doklad o recenznom konaní je možné akceptovať v predpísanej podobe len pre publikácie vydané v zahraničí.

XI.

V IR nie je možné vkladať prílohy vo forme skenovaného dokumentu, ak sú nečitateľné a nekompletné so zobrazením textu vo vertikálnej polohe.

XII.

1. Ústredná knižnica SAV, v. v. i. v prípade potreby metodiku evidencie publikačnej činnosti v SAV aktualizuje. Každá aktualizácia metodiky evidencie publikačnej činnosti je označená príslušným dátumom aktualizácie.
2. Neoddeliteľnou súčasťou týchto Metodických pokynov SAV sú:

* komentovaný text vyhlášky 397/2020 Z. z. o CREPČ a CREUČ, vrátane príloh k vyhláške
* Metodika CREPČ s vyznačením častí, ktoré analogicky ako pre vysoké školy platia pre spracovanie publikačných výstupov v SAV (podsvietenie tyrkysovou farbou), vrátane príloh k metodike CREPČ.

V Bratislave 25.10.2022 (verzia 1)